

**HOTĂRÂRE**

**privind aprobarea Proiectului ”Construirea Centrului de Transplant**

**Multiorgan Cluj”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 234 din 25.11.2022 privind aprobarea Proiectului ”Construirea Centrului de Transplant Multiorgan Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 47570/23.11.2022; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 47604/23.11.2022 și nr. 47607/23.11.2022 şi de Avizul cu nr. 47570 din 28.11.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Decizia Comisiei Europene 2021 / 608 de punere în aplicare a Consiliului de aprobare a evaluării Planului de Redresare și Reziliență al României din 03 noiembrie 2021;
* art. 173 alin. (1) lit. c) și d), alin. (4) lit. a) și alin. (5) lit. c), ale art. 297 alin. (1) lit. (a) și ale art. 298 – 301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanță de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu completările și modificările ulterioare;
* art. 3 - 6, ale art. 22, ale art. 23 și ale art. 26, din Legea privind calitatea în construcții nr. 10/1995, republicată, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi reziliență precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;
* Hotărârii Guvernului nr. 1237/2022 privind aprobarea Programului naţional de investiţii în infrastructura de sănătate, aferent ţintei 377, componenta 12 - Sănătate din anexa Deciziei de punere în aplicare a Consiliului din 3 noiembrie 2021 de aprobare a evaluării Planului de redresare şi rezilienţă al României, precum şi a metodologiei de aprobare a investiţiilor finanţate din cadrul Planului naţional de redresare şi rezilienţă al României;
* Ordinului Ministrului Sănătății nr. 3.474/2022 privind aprobarea Ghidului de finanțare pentru beneficiarii preselectați în cadrul apelului de proiecte competitiv - cod apel: MS-0212, pilonul V: Sănătate și reziliență instituțională, componenta 12: Sănătate, investiția: I2. Dezvoltarea infrastructurii spitalicești publice, investiția specifică: I2.1 - Infrastructură spitalicească publică nouă și investiția specifică: I2.2 - Echipamente și aparatură medicală, aferent Planului național de redresare și reziliență;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Proiectul ”Construirea Centrului de Transplant Multiorgan Cluj” în vederea finanțării acestuia în cadrul Planului Național de Redresare și Reziliență - Componenta 12 – Sănătate – Investiția 2. Dezvoltarea infrastructurii spitalicești publice – Investiția specifică: I2.1 - Infrastructură spitalicească publică nouă - apelul de proiecte competitiv cu beneficiari preselectați – Cod Apel: MS-0212.

**Art. 2.** Se aprobă valoarea totală a Proiectului ”Construirea Centrului de Transplant Multiorgan Cluj” în cuantum de 790.364.179 lei (fără TVA), respectiv 939.655.565 lei (TVA inclus).

**Art. 3.** Se aprobă alocarea de la bugetul propriu a sumei de 158.072.835 lei (fără TVA) în conformitate cu prevederile din Ghidul de finanțare - Capitolul 2.4. Valori maxime ale unui obiectiv de investiții.

**Art. 4.** Sumele reprezentând cheltuieli conexe ce pot apărea pe durata implementării Proiectului ”Construirea Centrului de Transplant Multiorgan Cluj”, pentru implementarea proiectului în condiții optime, se vor asigura din bugetul propriu al Județului Cluj.

**Art. 5.** Se vor asigura toate resursele financiare necesare implementării precizat la articolul 1.

**Art. 6.** **(1)** Se certifică toate informațiile menționate în Cererea de finanțare aferentă proiectului precizat la articolul 1.

**(2)** Se mandatează președintele Consiliului Județean Cluj, domnul Alin Tișe, să certifice, în numele și pentru Județul Cluj, toate informațiile menționate în cererea de finanțare, inclusiv eventualele modificări ale acesteia.

**Art. 7.** Se aprobă indicatorii tehnico-economici ai obiectivului de investiții Centru Integrat de Transplant Cluj-Napoca și amenajări exterioare cuprinși în **anexa** care face parte integrantă din prezenta hotărâre.

**Art. 8.** Se mandatează Președintele Consiliului Județean Cluj, domnul Alin Tișe, să semneze, în numele și pentru Județul Cluj, toate actele necesare depunerii proiectului precizat la art. 1 pe platforma ”[www.proiecte.pnrr.gov.ro](http://www.proiecte.pnrr.gov.ro)” dar și evaluării și contractării acestuia, precum și contractul de finanțare aferent Proiectului ”Construirea Centrului de Transplant Multiorgan Cluj”.

**Art. 9.** La data comunicării prezentei hotărâri se abrogă Hotărârea Consiliului Judeţean Cluj nr. 221/2021 privind aprobarea indicatorilor tehnico-economici ai obiectivului de investiții ”Centru Integrat de Transplant Cluj-Napoca”.

**Art. 10.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe, Resurse Umane și Direcţia Dezvoltare şi Investiţii.

**Art. 11.** Prezenta hotărâre se comunică Direcţiei Generale Buget-Finanțe, Resurse Umane; Direcţiei Dezvoltare şi Investiţii, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**

**Nr. 229 din 28 noiembrie 2022**

*Prezenta hotărâre a fost adoptată cu 32 voturi “pentru” și 4 membri ai Consiliului județean nu au votat, fiind astfel respectate prevederile legale privind majoritatea de voturi necesară.*